Perno endoradicolare

O perno endoradicolare o l'è un dispoxitivo ch'o vegne misso a l'interno do canâ radicolare de un dente, pe ancoä una ricostruçion diretta o unna protexi fissa o ancun pe fermä mediante di appoxiti ancoraggi unna protexi mobile. Condiçion necessaia a l'è che o dente interessou o segge stæto sottoposto a terapia endodontica.

 Perno füso 
Se tratta de unna füxion, preparä da o laboratoio odontotecnico in sce a base de 'n' impronta da bocca do paçiente. L'impronta a vegne piggiä da o mego dentista con di appoxiti materiali. O perno füso o l'è un tocco ünico comprendente anche un moncon protexico ch'o serve comme base pe a ricostruçion da coronna do dente. A votte o moncon o pö incorporä o dispoxitivo pe a ritençion de unna protexi parçiale mobile. Atre votte perno, moncon e coronna son realizzæ contemporaneamente, in te un blocco ünico (a coscidita coronna richmond). O perno füso o l'è preferibilmente realizzou in liga aurea.

 Perno prefabbricou 
In te questo caxo o perno o no vegne realizzou individualmente; pe questo motivo o no pö esse incorporou in te unna füxion, ma o serve comme base pe unna ricostruçion effettuä con cemento o materiale compoxito. O perno prefabbricou o pö esse metallico o in fibbra de veddro o ancon in fibbra de carbonio. Se tende a preferî, pe e qualitæ biomeccaniche, a fibbra de veddro.

 Vôxe corelæ 
 Zenzivite
 Odontoblasta
 Ortopantomografia
 Radiologia di denti
 Amalgama dentaria

 Bibliografîa 


Categorîa:Mëxinn-a
Categorîa:Ògètti